ananddey/assamese-wiki-corpus huggingface dataset:
নাগমতী

কিংবদন্তি অনুসৰি নাগমতী আছিল মেদাপাটাৰ (বৰ্তমানৰ মেৱাৰ) ৰাজপুত শাসক ৰজা ৰতন সেনৰ (ৰত্নসিংহৰ সৈতে চিনাক্ত) প্ৰথম পত্নী আৰু মুখ্য ৰাণী৷ মালিক মহম্মদ জায়চীৰ মহাকাব্য পদ্মাৱতত নাগমতীৰ চৰিত্ৰটোৱে গুৰুত্বপূৰ্ণ ভূমিকা পালন কৰিছে।

পদ্মাৱত

১৫৪০ চনত মালিক মহম্মদ জয়চিয়ে লিখা মহাকাব্য পদ্মাৱতত নাগমতী ৰজা ৰতন সেনৰ প্ৰথম পত্নী আৰু মুখ্য ৰাণী, হাৰেমৰ মুৰব্বী আছিল। স্বামী চিত্তোৰৰ ঘৰলৈ উভতি অহালৈ তেওঁ আনন্দৰে অপেক্ষা কৰে, কিন্তু ৰজাই সিংহল ৰাজ্যৰ সুন্দৰী ৰাজকুমাৰী পদ্মাৱতীক দ্বিতীয় পত্নী হিচাপে লৈ অহাৰ কথা শুনি এই সুখ ঈৰ্ষা আৰু অৱজ্ঞালৈ পৰিণত হয়। ৰতন সেনে নাগমতীক আশ্বাস দিয়ে যে তেওঁৰ প্ৰথম পত্নী হিচাপে নাগমতী এতিয়াও তেওঁৰ বাবে আটাইতকৈ প্ৰিয়।

নাগমতী আৰু পদ্মাৱতীৰ মাজত এক প্ৰকাৰৰ প্ৰতিদ্বন্দ্বিতা গঢ়ি উঠে, প্ৰত্যেকেই স্বামীৰ মনোযোগ আৰু মৰমৰ বাবে প্ৰতিদ্বন্দ্বিতা কৰে। প্ৰথম অৱস্থাত ৰতন সেনে তেওঁলোকৰ সৈতে পাল পাতি ৰাতি কটায় তেওঁলোকক শান্ত কৰে, কিন্তু তাৰ পিছত তেওঁলোকক ধমক দি শান্তি স্থাপন কৰে। চিত্তোৰত উপস্থিত হোৱাৰ পিছত পদ্মাৱতীৰ সৌন্দৰ্য্যৰ খ্যাতি দিল্লীৰ চুলতান আলাউদ্দিন খিলজীৰ ওচৰ পায়গৈ। পদ্মাৱতীক তেওঁৰ হাতত গতাই দিয়াৰ দাবী নাকচ কৰা হয়, তাৰ পিছত তেওঁ চিত্তোৰ ঘেৰাও কৰে। আলাউদ্দিনে প্ৰতাৰণামূলক ভাবে ৰতন সেনক বন্দী কৰি পুনৰ দিল্লীলৈ লৈ যায়। পিছত ৰতন সেন তেওঁৰ দুই বিশ্বাসী যোদ্ধা - গোৰা আৰু বাদলৰ সৈতে পলাবলৈ সক্ষম হয়। অলপ পিছতে কুম্ভলগড়ৰ ৰজা দেওপালৰ বিৰুদ্ধে যুদ্ধত প্ৰতাৰণামূলকভাবে পৰাস্ত হৈ ৰতন সেন নিহত হয়। নাগমতী আৰু পদ্মাৱতী দুয়ো ৰতন সেনৰ মৃত্যুৰ পিছত দুৰ্গৰ আন মহিলাসকলৰ সৈতে জৌহাৰ (হিন্দুসকলৰ গণ আত্মদহনৰ প্ৰথা) কৰে, যাতে চিত্তোৰ দুৰ্গ সফলতাৰে জয় কৰা আলাউদ্দিন খিলজীৰ পৰা নিজৰ সন্মান ৰক্ষা কৰিব পাৰে।

জনপ্ৰিয় সংস্কৃতিত

ভাৰতীয় ঐতিহাসিক ছবি পদ্মাৱতত নাগমতী চৰিত্ৰটো অনুপ্ৰিয়া গোৱেংকাই ৰূপায়ন কৰিছে।
জয়চিয়ে তেওঁৰ পদ্মাৱত কাব্যত "নাগমতী বিয়োগ খণ্ড"ত ৰাণী নাগমতীৰ বিচ্ছেদৰ যন্ত্ৰণাক আকৰ্ষণীয়ভাৱে চিত্ৰিত কৰিছে৷ এয়া হিন্দী সাহিত্যৰ উল্লেখযোগ্য সমল।

তথ্য সংগ্ৰহ

শ্ৰেণী:কিংবদন্তি
কমলপুৰ বিধানসভা সমষ্টি

কমলপুৰ বিধানসভা সমষ্টি (ইংৰাজী: Kamalpur Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ খন একক জনপ্ৰতিনিধিত্বমূলক বিধানসভা সমষ্টিৰ ভিতৰৰ এখন। ই কামৰূপ জিলাত অৱস্থিত আৰু ই দৰং–ওদালগুৰি (লোকসভা সমষ্টি)ৰ এটা অংশ।

ভৌগোলিক অৱস্থিতি আৰু ইতিহাস

কমলপুৰ সমষ্টি ১৯৫১ চনতে গঠন কৰা হৈছিল। শেহতীয়া সমষ্টি পুনৰ নিৰ্ধাৰণৰ পিছত এই সমষ্টিটো দৰং-ওদালগুৰি লোকসভাৰ অন্তৰ্ভুক্ত হয়। ই কোনো বিশেষ জাতি বা জনজাতিৰ বাবে সংৰক্ষিত নহয় (অসংৰক্ষিত)।

বিধানসভাৰ সদস্যসকল

কমলপুৰ সমষ্টিৰ পৰা নিৰ্বাচিত হোৱা বিধানসভাৰ সদস্যসকলৰ তালিকা তলত উল্লেখ কৰা হ’ল:

বৰ্ষ সদস্য ৰাজনৈতিক দল
১৯৫১ মহেন্দ্ৰ নাথ ডেকা নিৰ্দলীয়
১৯৫৭ শৰৎ চন্দ্ৰ গোস্বামী ভাৰতীয় জাতীয় কংগ্ৰেছ
১৯৬২ শৰৎ চন্দ্ৰ গোস্বামী ভাৰতীয় জাতীয় কংগ্ৰেছ
১৯৬৭ এল. চৌধুৰী প্ৰজা ছচিয়েলিষ্ট পাৰ্টী
১৯৭২ গিৰীন্দ্ৰ চৌধুৰী ভাৰতীয় জাতীয় কংগ্ৰেছ
১৯৭৮ দৈৱশক্তি ডেকা জনতা পাৰ্টী
১৯৮৩ মথুৰা ডেকা ভাৰতীয় কমিউনিষ্ট পাৰ্টী
১৯৮৫ মইদুল ইছলাম বৰা নিৰ্দলীয়
১৯৯১ ড° হিতেশ ডেকা নতুন অসম গণ পৰিষদ
১৯৯৬ মইদুল ইছলাম বৰা অসম গণ পৰিষদ
২০০১ উত্তৰা কলিতা ভাৰতীয় জাতীয় কংগ্ৰেছ
২০০৬ উত্তৰা কলিতা ভাৰতীয় জাতীয় কংগ্ৰেছ
২০১১ যাদৱ চন্দ্ৰ ডেকা ভাৰতীয় জনতা পাৰ্টী
২০১৬ সত্যব্ৰত কলিতা অসম গণ পৰিষদ
২০২১ দিগন্ত কলিতা ভাৰতীয় জনতা পাৰ্টী
২০২৬ দিগন্ত কলিতা ভাৰতীয় জনতা পাৰ্টী

নিৰ্বাচনী ফলাফল

২০২৬ চনৰ বিধানসভা নিৰ্বাচন

তথ্যসূত্ৰ

শ্ৰেণী:অসমৰ বিধানসভা সমষ্টিসমূহ
শ্ৰেণী:কামৰূপ জিলা
অল চিকি লিপি

অল চিকি লিপি (চাঁওতালি ᱺ ᱚᱞ ᱪᱤᱠᱤ) চাঁওতালি ভাষা লিখিবৰ বাবে ব্যৱহাৰ কৰা হয়। ইয়াক বাওঁফালৰ পৰা সোঁফাললৈ লিখা হয়। আন ভাৰতীয় ব্ৰাহ্মী লিপিৰ দৰে অল চিকি লিপি আবুগিদা নহয়, ই এক বৰ্ণমালা বা এলফাবেট লিপি। অৰ্থাৎ অল চিকি লিপিত লেটিন লিপিৰ দৰে ব্যঞ্জন আৰু স্বৰ দুয়ো বৰ্ণই সমান গুৰুত্ব পায়। স্বৰবৰ্ণবোৰ মাত্ৰাৰ ৰূপত ব্যঞ্জনবৰ্ণবোৰত লগ লগাৰ সলনি স্বতন্ত্ৰ ৰূপতে থাকে।

ইতিহাস

পূৰ্বতে চাঁওতালি ভাষা লিখিবলৈ লেটিন, দেৱনাগৰী আৰু বঙালী লিপিৰ ব্যৱহাৰ কৰা হৈছিল। পিছে চাঁওতালি ভাষা ইণ্ডো-আৰ্য ভাষা পৰিয়ালৰ অন্তৰ্ভুক্ত নহয় বাবে যিকোনো ভাৰতীয় লিপিৰে ইয়াক সঠিকভাবে লিখা সম্ভৱপৰ নহয়।

১৯২৫ চনত ভাষাতত্ত্ববিদ ৰঘুনাথ মুৰ্মুই চাঁওতালি ভাষাক সঠিকভাবে লিখাৰ উদ্দেশ্যেৰে এক সম্পূৰ্ণ নতুন আৰু স্বকীয় লিপিৰ উদ্ভাৱন কৰে। এয়ে হৈছে অল চিকি লিপি। ১৯৩৯ চনত ইয়াক প্ৰথম প্ৰকাশ কৰা হয়।

বৰ্ণমালা

অল চিকি লিপিত ৩০টা বৰ্ণ, ১০টা সংখ্যাৰ লগতে আন কিছু চিহ্নও আছে। বৰ্ণবোৰৰ আকাৰ প্ৰাকৃতিক বস্তু বা কাৰ্যৰ পৰা অনুপ্ৰাণিত।

Letter Name IPA Zide
Deva.

Ass.

Odia
la /ɔ/ a ọ burning fire
at /t/ t t the Earth
ag /k’/, /g/ g k’ vomiting mouth, which produces the same sound as the name of the letter
ang /ŋ/ ṃ ṅ blowing air
al /l/ l l writing
laa /a/ ā a working in the field with a spade
aak /k/ k k bird (sound of a swan)
aaj /c’/, /ɟ/ j c’ person pointing towards a third person with the hand (saying “he”)
aam /m/ m m person pointing towards a second person with the hand (saying “you”)
aaw /w/, /v/ w w opening lips
li /i/ i i bending tree
is /s/ s s plow
ih /ʔ/, /h/ ẖ h hands up
iny /ɲ/ ñ ñ person pointing towards himself/herself with the hand
ir /r/ r r sickle used for cutting or reaping
lu /u/ u u vessel used for preparing food
uch /c/ c c peak of a mountain which is usually high
ud /t’/, /d/ d t’ mushroom
unn /ɳ/ ṇ ṇ picture of a flying bee (which Is described by Santali speakers as making this sound)
uy /j/ y y a man bending towards the ground to cut something
le /e/ e e overflowing rivers changing course
ep /p/ p p person receiving with both hands
edd /ɖ/ ḍ ḍ a man with two legs stretching towards his chest and mouth
en /n/ n n threshing grains with two legs
err /ɽ/ ṛ ṛ a path that turns to avoid an obstruction or a danger
lo /o/ o o a mouth when sounding this letter
ott /ʈ/ ṭ ṭ camel hump
ob /p’/, /b/ b p’ curly hair
ov /w̃/ ṅ w̃ nasalized
oh /ʰ/ h (C)h a man throwing something with one hand

/tʰ/, /gʱ/, /kʰ/, /jʱ/, /cʰ/, /dʱ/, /pʰ/, /ɖʱ/, /ɽʱ/, /ʈʰ/, and /bʱ/.

সংখ্যা

Digit 0 1 2 3 4 5 6 7 8 9
Ol Chiki
Assamese
Devanagari
Odia
Persian

ইউনিক’ড

ইউনিক’ডৰ ২০০৮ চনৰ এপ্ৰিলত প্ৰকাশিত ৫.১ সংস্কৰণত অল চিকি লিপিক অন্তৰ্ভুক্ত কৰা হয়। অল চিকি লিপিৰ ইউনিক’ড ব্লকটো U+1C50 ৰ পৰা U+1C7F ক'ড বিন্দুলৈ বিয়পি আছে।

তথ্য সংগ্ৰহ

শ্ৰেণী:লিপি
শ্ৰেণী:চাঁওতাল
জয়ন্ত কুমাৰ বৰা

জয়ন্ত কুমাৰ বৰা হৈছে এগৰাকী অসমীয়া লেখক, অধ্যাপক, সম্পাদক৷ তেখেত বৰ্তমান ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক৷ সাহিত্য সমালোচনা বিষয়ত তেখেতৰ ভালেকইখন গ্ৰন্থ ইতিমধ্যে প্ৰকাশিত হৈছে৷

জন্ম আৰু বংশ পৰিচয়

শিক্ষা

অসমীয়া বিষয়ত স্নাতক ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ১৯৯১
অসমীয়া বিষয়ত স্নাতকোত্তৰ ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৪
ডক্টৰেট ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ২০০৪ তেখেতৰ গৱেষণৰা বিষয় আছিল- ‘হোমেন বৰগোহাঞিৰ উপন্যাস: এটি বিশ্লেষণাত্মক অধ্যয়ন’

চাকৰি জীৱন

সহকাৰী অধ্যাপক, অসমীয়া বিভাগ, শিৱসাগৰ কলেজ, ১৯৯৫ৰপৰা ১৯৯৮ চনলৈ৷
সহকাৰী অধ্যাপক, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৮ৰপৰা ২০০৮ চনলৈ৷
Reader, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৮ৰপৰা ২০১১ চনলৈ৷
অধ্যাপক, ডিব্ৰুগড় বিশ্ববিদ্যালয়, অসমীয়া বিভাগ, ২০১১ৰপৰা বৰ্তমানলৈকে৷

সাহিত্যৰাজি

সাহিত্য অভিৰূপা, বাণী মন্দিৰ, ২০১৩
অসমীয়া সাহিত্যৰ নানা দিশ, বাণী মন্দিৰ,২০১০(প্ৰথম প্ৰকাশ)
সাহিত্য-প্ৰনিধি, বনলতা, ২০১৪
বিষয় আৰু ব্যাখ্যা, কৌস্তুভ প্ৰকাশন, ২০১৪
হোমেন বৰগোহাঞিৰ উপন্যাসৰ শিল্প বৈভৱ, অসম পাবলিচিং কোম্পানী, ২০১৫
বীৰেন্দ্ৰ কুমাৰ ভট্টাচাৰ্যৰ গল্প সাহিত্য আৰু অন্যান্য, কৌস্তুভ প্ৰকাশন, ২০১৫
নেপথ্য আৰু নিৰ্মাণ,বনলতা প্ৰকাশন,প্ৰথম প্ৰকাশ ২০১৯

সম্পাদিত গ্ৰন্থ

মনকৰৰ মনসা কাব্য, বাণী মন্দিৰ, ২০০৮
শঙ্কৰদেৱৰ কুৰুক্ষেত্ৰ কাব্য, বাণী মন্দিৰ, ২০০৯
ভ্ৰমৰংগ, ডিব্ৰুগড় বিশ্ববিদ্যালয় প্ৰকাশন, ২০০৯
মিলন-জ্যোতি, ডিব্ৰুগড় গ্ৰন্থ উৎসৱ, ২০১১
অসমীয়া গদ্য চয়নিকা,যুতীয়াভাৱে, সাৰদা প্ৰকাশন, ২০০৯
ভাষা সাহিত্য অধ্যয়নৰ বিবিধ দিশ, যুতীয়াভাৱে, ডিব্ৰুগড় বিশ্ববিদ্যালয় প্ৰকাশন, ২০১৪
বিহু আৰু তাৰ প্ৰাকৃতিক চিত্ৰ, (মূলঃ গণেশচন্দ্ৰ হাজৰিকা) সম্প্ৰীতি প্ৰকাশন, ২০২৩

বঁটা আৰু সন্মান

তথ্যসূত্ৰ
বকুল ফুলৰ দৰে (গ্ৰন্থ)

বকুল ফুলৰ দৰে হৈছে ড॰ মৃণাল কলিতাৰ দ্বাৰা ৰচিত প্ৰথমখন উপন্যাস। ২০১৫ চনৰ নৱেম্বৰ মাহত বান্ধৱ প্ৰকাশনে এই উপন্যাসখন প্ৰকাশ কৰে। উপন্যাসখন ধাৰাবাহিকভাৱে প্ৰথমে কিশোৰ-কিশোৰীৰ বাবে উপযোগী মাহেকীয়া আলোচনী বাৰ ওঠৰত প্ৰকাশ পায়। উপন্যাসখন ৯২.৭ বিগ এফ এমৰ আজিৰ পৃষ্ঠা নামৰ অনুষ্ঠানটিৰ যোগেদি আৰু আকাশবাণী গুৱাহাটী কেন্দ্ৰৰ যোগেদিও প্ৰচাৰ কৰা হৈছে। ২০২১ চনৰ ডিচেম্বৰ মাহৰ ৩০ তাৰিখে এই গ্ৰন্থখনৰ বাবে মৃণাল কলিতাই সাহিত্য অকাডেমিৰ ‘শিশু সাহিত্য বঁটা’ লাভ কৰে।

লেখক পৰিচিতি

বকুল ফুলৰ দৰে উপন্যাসখনৰ ৰচক মৃণাল কলিতা অসমৰ এগৰাকী শিশু-সাহিত্যিক, গল্পকাৰ, ঔপন্যাসিক আৰু নিৱন্ধকাৰ। তেওঁ গুৱাহাটীৰ পাণ্ডু মহাবিদ্যালয়ৰ গণিত বিভাগৰ অধ্যাপক।

লেখকৰ অন্যান্য গ্ৰন্থ

অনুশীলন (গল্প সংকলন)
অযান্ত্ৰিক অনুশীলন (গল্প সংকলন)
গডফাদাৰৰ হাত আৰু চয়তানৰ মগজু (ৰচনা সংকলন)
গণিতৰ বৰ্ণিল জগত (জনপ্ৰিয় গণিতৰ পুথি)
ৰিব্‌ৰিব্‌, মুনমীহঁতৰ শেষ নোহোৱা কাহিনী (কাহিনী সংকলন)
অভিমন্যু (উপন্যাস)
কাঠ হোৱা চকুলোৰ গান (উপন্যাস সংকলন)
মৃত্যুৰ সিপাৰে (গল্প সমগ্ৰ)

তথ্য সংগ্ৰহ

বাহ্যিক সংযোগ

ইউটিউবত আকাশবাণী গুৱাহাটী কেন্দ্ৰৰ সম্প্ৰচাৰ

শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
শ্ৰেণী:অসমীয়া উপন্যাস
নুমলীগড় তেল শোধনাগাৰ

নুমলীগড় তেল শোধনাগাৰ অসমৰ গোলাঘাট জিলাৰ নুমলীগড়ৰ মৰঙীত অৱস্থিত এটা খাৰুৱা তেলৰ শোধনাগাৰ। অসম আন্দোলনৰ পাছত হোৱা স্বাক্ষৰিত হোৱা চুক্তি অনুসাৰে চতুৰ্থটো ৩ মিলিয়ন মেট্ৰিক টন ক্ষমতাৰ শোধনাগাৰটো স্থাপন কৰা হৈছিল। এই শোধনাগাৰটোৰ ১২.৩৪ শতাংশৰ অংশীদাৰ হৈছে অসম চৰকাৰ। ১৯৯৯ চনত ২৭২৪ কোটি টকাত নুমলীগড়ত ভাৰতীয় প্ৰযুক্তিৰ আধাৰত এই শোধনাগাৰটো মুকলি কৰা হৈছিল। ই ভাৰত চৰকাৰৰ অধীনস্থ অইল ইণ্ডিয়া লিমিটেড (৮০.১৬%) আৰু অসম চৰকাৰৰ (১৫.৪৭%) আৰু ইঞ্জিনিয়াৰৰ্ছ ইণ্ডিয়া লিমিটেডৰ (৪.৩৭%) মাজত এক যৌথ উদ্যোগ।

পটভূমি

১৯৭৯ চনৰ পৰা ১৯৮৫ চনলৈকে অবৈধ অনুপ্ৰবেশকাৰীসকলৰ বিৰুদ্ধে অসমত অসম আন্দোলন চলিছিল। ইয়াক স্বাধীন ভাৰতৰ অন্যতম শক্তিশালী আন্দোলন হিচাপে গণ্য কৰা হয়। সদৌ অসম ছাত্ৰ সন্থা আৰু "সদৌ অসম গণ সংগ্ৰাম পৰিষদ"এ অসম আন্দোলনৰ নেতৃত্ব বহন কৰিছিল। অহিংস হিচাপেই আৰম্ভ হোৱা এই আন্দোলন পিছলৈ নেলীৰ হত্যাকাণ্ডকে ধৰি কিছু পৰিমাণে হিংসাত্মক হৈ পৰিছিল। ১৯৮৫ চনত আন্দোলনৰ নেতাসমূহ আৰু ভাৰত চৰকাৰৰ মাজত হোৱা অসম চুক্তি মতে অসম আন্দোলনৰ অন্ত পৰে। এই চুক্তিত আন কেইবাটাও চৰ্তৰ লগতে গোলাঘাট জিলাৰ নুমলীগড়ত তেল শোধনাগাৰ স্থাপন কৰাও অন্যতম চৰ্ত আছিল।

বৰ্তমান স্থিতি

২০১৪ চনলৈকে নুমলীগড় তেল শোধনাগাৰৰ ক্ষমতা প্ৰতি বছৰে ৩ নিযুত মেট্ৰিক টন আছিল। ২০১৯ চনৰ জানুৱাৰী মাহত অৰ্থনৈতিক পৰিক্ৰমা বিষয়ক কেবিনেট কমিটিয়ে শোধনাগাৰটোৰ ক্ষমতা প্ৰতি বছৰে ৯ নিযুত মেট্ৰিক টনলৈ বৃদ্ধি কৰাৰ পৰিকল্পনাত অনুমোদন জনায়।

২০২১ চনত ভাৰত চৰকাৰ নিৰ্বিনিয়োজন নীতিৰ আধাৰত নুমলীগড় শোধনাগাৰৰ ভাৰত পেট্ৰ’লিয়াম কৰ্পৰেচন লিমিটেডৰ হাতত থকা ৬১.৬৫ শতাংশ শ্বেয়াৰ অইল ইণ্ডিয়া লিমিটেড, অসম চৰকাৰ আৰু ইঞ্জিনিয়াৰৰ্ছ ইণ্ডিয়া লিমিটেডক বিক্ৰী কৰা হয়। কেন্দ্ৰীয় চৰকাৰে ৯৮৭৫.৯৬ কোটি টকাত ভাৰত পেট্ৰ'লিয়ামৰ অংশীদাৰীত্ব বিক্ৰী কৰি অন্য তিনিটা ৰাজহুৱা খণ্ডলৈ হস্তান্তৰ কৰে। এই চুক্তি অনুসৰি ভাৰত পেট্ৰ’লিয়াম কৰ্পৰেচন লিমিটেডৰ ৬১.৬৫ শতাংশ শ্বেয়াৰৰ পৰা অইলে ৫৪.১৬ শতাংশ, অসম চৰকাৰে ৩.১২ শতাংশ শ্বেয়াৰ ক্ৰয় কৰে। ইয়াৰ ফলত অইলৰ অংশীদাৰীত্ব ২৬ শতাংশৰ পৰা ৫৪.১৬ শতাংশ বৃদ্ধি হৈ ৮০.১৬ শতাংশ হয়, অসম চৰকাৰৰ অংশীদাৰীত্ব ১২.৩৫ শতাংশৰ পৰা ১৫.৪৭ শতাংশ হয়। নতুনকৈ ই আই এল অৰ্থাৎ ইঞ্জিনিয়াৰৰ্ছ ইণ্ডিয়া লিমিটেডে ৪.৩৭ শতাংশ শ্বেয়াৰৰ অংশীদাৰ হয়।

তথ্য সংগ্ৰহ

শ্ৰেণী:কোম্পানী
শ্ৰেণী:অসমৰ তেল শোধনাগাৰ
কৃত্তিবাস ওঝা

মহাকবি কৃত্তিবাস ওঝা আছিল এজন মধ্যযুগীয় বাংলা কবি। বাংলা সাহিত্য আৰু সংস্কৃতিলৈ তেওঁৰ প্ৰধান অৱদান আছিল, বাংলা ভাষাত ৰচিত ভাৰতীয় মহাকাব্য ৰামায়ণ। তেওঁৰ গ্ৰন্থ শ্ৰীৰাম পাঁচালি পিতৃ বানামালী ওঝাৰ ছয় পুত্ৰ আৰু এগৰাকী কন্যাৰ ভিতৰত তেওঁ আছিল ডাঙৰ।

"কৃত্তিবাস" শব্দটো হিন্দু দেৱতা শিৱৰ উপনাম। জনা যায় যে কৃত্তিবাসৰ জন্মৰ সময়ত তেওঁৰ দাদা মুৰাৰী ওঝাই ওড়িশাৰ চন্দনেশ্বৰলৈ তীৰ্থযাত্ৰাৰ বাবে প্ৰস্তুতি চলাইছিল, সেয়েহে শিশুটিৰ নাম ৰখা হৈছিল নিকটতম ওড়িশা বংগ তীৰ্থযাত্ৰাৰ প্ৰধান দেৱতা শিৱৰ নামেৰে। ১১ বছৰ বয়সত কৃত্তিবাসক উচ্চ শিক্ষাৰ বাবে উত্তৰ বংগলৈ (অন্য মতে নবদ্বীপলৈ) পঠিওৱা হয়। পঢ়া-শুনা শেষ কৰাৰ পিছত পৰম্পৰাগতভাৱে তেওঁক গৌড়ৰ ৰজাই নিজেই ফুলৰ মালা, কিছু চন্দনৰ পানী আৰু ৰেচমৰ বস্ত্ৰ আগবঢ়াই সন্মানিত কৰিছিল। ফুলিয়াৰ ঘৰলৈ উভতি অহাৰ লগে লগে তেওঁ বাল্মিকী ৰামায়ণ মহাকাব্য বাংলালৈ অনুবাদ কৰে (সাধু ভাষা বা সংস্কৃত বাংলা)। পিছলৈ কৃত্তিবাস ওঝাই নিজেই বাল্মীকি ৰামায়ণ মহাকাব্যৰ সাধু ভাষা বা সংস্কৃত বাংলা সংস্কৰণ চলিত ভাষা বা সৰল বাংলা সংস্কৰণত অনুবাদ কৰে। পিছলৈ ১৯৩০ চনত কাজী নজৰুল ইছলাম দ্বাৰা মহাভাৰত মহাকাব্যৰ সাধু ভাষা বা সংস্কৃত বাংলা সংস্কৰণ চলিত ভাষা বা সৰল বাংলা সংস্কৰণত অনুবাদ কৰে।

কৃত্তিবাসে হিন্দু জনসাধাৰণৰ সৈতে সু-সম্পৰ্কত থকা বুলি বৰ্ণনা কৰা ‘গৌড়ৰ ৰজা’ৰ পৰিচয়ক লৈ উত্তপ্ত বিতৰ্ক হয়। কিছুমানে যুক্তি আগবঢ়ায় যে ই ৰাজা গণেশক বুজায়, আৰ চি মজুমদাৰে বঙালী চুলতান ৰুক্নুদ্দিন বৰবাক শ্বাহৰ পক্ষত যুক্তি আগবঢ়ায়।

তথ্য সূত্ৰ

শ্ৰেণী:ভাৰতীয় কবি
শ্ৰেণী:মৃত ব্যক্তি
শ্ৰেণী:মধ্যযুগৰ কবি
ৰেশ্মি মিৰ্জা

ৰেশ্মি মিৰ্জা (ইংৰাজী: Resmi Mirza) এগৰাকী বাংলাদেশী লোক-গায়িকা তথা মিশ্ৰিত ধাৰাৰ কণ্ঠশিল্পী। ২০১২ চনত চেনেল ৯ৰ ৰিয়েলিটি শ্ব' "পাৱাৰ ভইচ ২০১২"ত অংশগ্ৰহণ কৰাৰ পিছত তেওঁৰ সংগীত কেৰিয়াৰ আৰম্ভ কৰে। এই অনুষ্ঠানটোৱে বাংলাদেশৰ সংগীত জগতত তেওঁক স্বীকৃতি প্ৰদান কৰে। তাৰ পিছৰ পৰা তেওঁ কেইবাটাও এলবাম আৰু একক গীত যেনে তেওঁৰ প্ৰথম একক এলবাম "ৰেছমি অ' মাটি" মুকলি কৰে, য'ত ৯টা গীতৰ সংকলন আছে। ইয়াৰ উপৰিও "প্ৰেমৰ লাড্ডু", "নিন্দুকৰ মুখে চাই", "খেলতেছি", "ইতৰপোনা", "ময়না", আৰু "আমি জাৰে বাছি ভালো", "চুইয়াচি চুইয়াচি", "শ্বপনো ভেংগে চুৰমাৰ" ইত্যাদি মুক্তি পাইছে। তেওঁ বাংলাদেশ টেলিভিছনৰো (বিটিভি) এগৰাকী তালিকাভুক্ত শিল্পী।

কৰ্মজীৱন

নিচেই কম বয়সতে ৰেশ্মিৰ সংগীত কেৰিয়াৰ আৰম্ভ হৈছিল। তেওঁৰ পিতৃ মিৰ্জা গোলাম ৰছুল খুলনা শিল্পকলা একাডেমীৰ সংগীত শিক্ষক তথা তেওঁৰ প্ৰথম গুৰু আছিল। তেওঁৰ সংগীত প্ৰশিক্ষণ ঘৰতে আৰম্ভ হৈছিল৷ তেতিয়াই তেওঁ বাংলা লোক-সংগীত আৰু হিন্দুস্তানী শাস্ত্ৰীয় সংগীতৰ সৈতে পৰিচিত হৈছিল। ২০০১ চনত "জাতীয় শিক্ষা সপ্তাহো" প্ৰতিযোগিতাত তেওঁৰ প্ৰথম বৃহৎ ৰাজহুৱা অনুষ্ঠান পৰিবেশন কৰিছিল, তাত তেওঁ দেশপ্ৰেম আৰু লোকগীত পৰিবেশন কৰিছিল। পিছলৈ ২০১২ চনত চেনেল ৯ৰ "পাৱাৰ ভইচ" ৰিয়েলিটি শ্ব’ত অংশগ্ৰহণ কৰিছিল, ইয়ে তেওঁক স্বীকৃতি লাভ কৰাত সহায় কৰিছিল।

বঁটা

ঢলিউড চলচ্চিত্ৰ আৰু সংগীত বঁটা ২০২৩
এন আৰ বি তাৰকা বঁটা ২০২৪
আইকনিক (ICONIC) ষ্টাৰ ফেশ্বন এণ্ড বিজনেছ এৱাৰ্ড ২০২৪

তথ্য সংগ্ৰহ

শ্ৰেণী:বাংলাদেশৰ কণ্ঠশিল্পী
কামাখ্যা ফাৰ্মাছিত চাৰিজন বন্ধু

কামাখ্যা ফাৰ্মাছিত চাৰিজন বন্ধু হ'ল ডা০ ভৃংগেশ্বৰ শৰ্মা ৰচিত এক অসমীয়া গল্প সংকলন। অসমৰ বিভিন্ন আলোচনী তথা বাতৰি কাকতত প্ৰকাশিত প্ৰায় বিশটা গল্পৰ এই সংকলনটিৰ প্ৰথম প্ৰকাশ হয় ২০০০ চনৰ ডিচেম্বৰ মাহত। ১৯৯৬ চনৰ মুনীন বৰকটকী বঁটা প্ৰাপ্ত এই গল্প সংকলনটিৰ প্ৰকাশক হ'ল বি.এচ.পাব্লিকেচন আৰু পৰিবেশক হ'ল বনলতা আৰু অসমী প্ৰকাশন।

লেখকৰ পৰিচয়

আশীৰ দশকত আত্মপ্ৰকাশ কৰা গল্পকাৰ সকলৰ ভিতৰত ভৃংগেশ্বৰ শৰ্মাৰ নাম উল্লেখযোগ্য। তেওঁৰ প্ৰথম গল্প সংকলন প্ৰেয়সী ১৯৮৯ চনত ছপা আকাৰত প্ৰকাশ পায়। ১৯৮৮-৮৯ চনৰ অসম সাহিত্য সভাৰ উপন্যাস প্ৰতিযোগিতাত শ্ৰী শৰ্মাৰ "বুকুত এবুকু আশা" নামৰ উপন্যাসখনে "গিৰিধৰ শৰ্মা" বঁটা লাভ কৰে আৰু ১৯৯০ চনত ছপা ৰূপ লয়।
ক্ৰম
গল্পৰ নাম
পূৰ্বতে প্ৰকাশ পোৱা আলোচনী
টোকা
১ কামাখ্যা ফাৰ্মাচীত চাৰিজন বন্ধু প্ৰান্তিক
২ কুকুৰৰ পৰা সাৱধান সাদিন
৩ এটা মুকলি প্ৰশ্ন বা এটা সাধাৰণ কাহিনী সাদিন
৪ উত্তৰাধিকাৰী সাদিন
৫ ব্যৱধান অগ্ৰদূত
৬ ফ্ৰিজ শ্ৰীময়ী
৭ শামুকৰ খোলাত পীতাম্বৰ ভূঞা অগ্ৰদূত
৮ প্ৰতিবেশী শ্ৰীময়ী
৯ উপহাস সাদিন
১০ ঠিকনা সাদিন
১১ আবেদন সাদিন
১২ এনেকৈয়ে এদিন সাদিন
১৩ এখন উপন্যাসৰ শেষ অধ্যায় অগ্ৰদূত অসম সাহিত্য সভাৰ দ্বাৰা পুৰস্কৃত
১৪ এজন বুঢ়া মানুহ আজিৰ সময়
১৫ গাড়ী অসম বাণী
১৬ পিতৃ প্ৰান্তিক
১৭ অচিনাকি অসম বাণী
১৮ মৰম সাদিন
১৯ ব্ৰেক সাদিন
২০ সাধুকথা প্ৰান্তিক

বঁটা আৰু সন্মান

কামাখ্যা ফাৰ্মাছিত চাৰিজন বন্ধু শীৰ্ষক চুটিগল্পৰ পাণ্ডুলিপিয়ে ১৯৯৬ চনৰ মুনীন বৰকটকী বঁটা লাভ কৰে

তথ্য সংগ্ৰহ

লগতে চাওক

মুনীন বৰকটকী বঁটা

শ্ৰেণী:অসমীয়া গ্ৰন্থ
শ্ৰেণী:সংকলন
শ্ৰেণী:মুনীন বৰকটকী বঁটা বিজয়ী গ্ৰন্থ
ম'হগড় ৰণ

ম'হগড় ৰণ আহোম স্বৰ্গদেউ চন্দ্ৰকান্ত সিংহৰ সেনা আৰু মানৰ মাজত ১৮২২ চনৰ ১৯ এপ্ৰিলত হৈছিল। যোৰহাটৰ উত্তৰৰ ম'হগড় (বৰ্তমানৰ ককিলামুখ) নামে ঠাইত হোৱা বাবে এই যুদ্ধক ম'হগড় ৰণ বোলা হয়। আহোম ৰাজ্য ৰক্ষাৰ এইখনেই আছিল শেষ গুৰুত্বপূৰ্ণ ৰণ।

১৮১৯ চনত মানে দ্বিতীয়বাৰ অসম আক্ৰমণ কৰি আহোম ৰাজধানী যোৰহাট দখল কৰে আৰু পূৰ্বে সিংহাসনচ্যুত চন্দ্ৰকান্ত সিংহক ৰজা পাতে। তেওঁ ৰজা হ'লেও প্ৰকৃততে মানেহে শাসন চলাইছিল। মানে উজনি অসমত থকা বুঢ়াগোহাঁইৰ অনুগতসকলক বন্দী কৰে। বৰগোহাঁই আৰু বৰফুকনক ফাঁচী দিয়া হয়। তেওঁলোকে পুৰন্দৰ সিংহক ধৰিবলৈ গুৱাহাটীলৈ সৈন্য পঠিয়াই যদিও তেওঁ পলাই ব্ৰিটিছৰ আশ্ৰয় লয়। মানে পতল নামৰ চুতীয়া এজনক বৰবৰুৱা পাতে, কিন্তু কিবা কথাত অসন্তুষ্ট হোৱাত চন্দ্ৰকান্ত সিংহৰ লগত আলোচনা নকৰাকৈয়ে তেওঁক মৃত্যুদণ্ড বিহে। চন্দ্ৰকান্ত সিংহই নিজৰ নিৰাপত্তা সম্পৰ্কে সন্দিহান হৈ ১৮২১ চনৰ এপ্ৰিলত প্ৰথমে গুৱাহাটী আৰু তাৰ পাছত ব্ৰিটিছ শাসিত বংগলৈ প‍লাই যায়। মানে তেওঁক ঘূৰি আহিবলৈ অনুৰোধ কৰে। নহাত তেওঁৰ বহু অনুগামীক হত্যা কৰা হয় আৰু যোগেশ্বৰ সিংহক ৰাজপাটত বহুওৱা হয়।

মানৰ সৈন্যৰ সংখ্যা বেছি হোৱা বাবে তেওঁলোকক সৰু সৰু গোটত অসমত ভগাই দিয়া হৈছিল। এই সুবিধাতে কিছু সেনা গোটাই চন্দ্ৰকান্ত সিংহ‌ই গুৱাহাটী অধিকাৰ কৰে আৰু উজনি অসমৰ ফালে আহে। পিছে মানৰ হাতত পৰাস্ত হোৱাত তেওঁ পুনৰ বংগলৈ পলাই যায়। পাছৰ বছৰ দুহেজাৰ শিখ আৰু হিন্দুস্তানী সেনাৰ দল এটা গোটাই চন্দ্ৰকান্ত সিংহ‌ই সংখ্যাত কমি অহা মানক পৰাস্ত কৰে আৰু পশ্চিম অসম অধিকাৰ কৰে। ১৮২২ চনত মান ৰজাই মিংগিমাহা বন্দুলা নামৰ সেনাপতিৰ নেতৃত্বত এটা ফৌজ অসমলৈ পঠিয়ায়। এপ্ৰিলত এই সেনা ৰংপুৰ পায়হি আৰু তাৰ পৰা আগবাঢ়ি যোৰহাটৰ উত্তৰৰ ম'হগড় নামে ঠাইত চন্দ্ৰকান্ত সিংহৰ সেনাৰ মুখামুখি হয়। চন্দ্ৰকান্ত সিংহৰ সেনাই প্ৰাণটাকি যুদ্ধ কৰে যদিও অস্ত্ৰ-শস্ত্ৰ কমি অহাত তেওঁলোক পৰাস্ত হয়। প্ৰায় পোন্ধৰশ সৈন্য মৃত্যুমুখত পৰে। পৰাজিত হৈ চন্দ্ৰকান্ত সিংহ পুনৰ ইংৰাজৰ শাসনাধীন অঞ্চললৈ পলাই যায়।

তথ্য সংগ্ৰহ

শ্ৰেণী:আহোম ৰাজ্য
শ্ৰেণী:যুদ্ধ
পৰ্জন্য

পৰ্জন্য বেদত উল্লিখিত বৰ্ষা, বিজুলী, ঢেৰেকনি আৰু উৰ্বৰতাৰ দেৱতা।

বৰ্ণনা

পৰ্জন্যক প্ৰায় এটি বৰ্ষা-ষাঁড়ৰ ৰূপত কল্পনা কৰা হয়, যি ইন্দ্ৰৰ বশত। বিজুলী পৰ্জন্যৰ স্তন আৰু বৰষুণ গাখীৰ। ঢেৰেকনি পৰ্জন্যৰ মাত। পৰ্জন্য কাঁৰ বা বৰষুণৰ বতৰত গজা ইকৰাৰ পিতৃ। তেওঁক কবিৰ সংৰক্ষক আৰু মাংসাহাৰী-জুইৰ শত্ৰু বুলিও কোৱা হয়।

অৰ্থ

বামণ শিৱৰাম আপ্তেৰ ১৯৬৫ৰ সংস্কৃত-ইংৰাজী অভিধানৰ মতে, পাৰ্জন্যৰ তিনিটা অৰ্থ:

বৰষুণ দিয়া ডাৱৰ, ঢেৰেকনি মৰা ডাৱৰ, বা সকলো ডাৱৰ;
বৰষুণ (ভাগৱৎ গীতাৰ তৃতীয় অধ্যায়ৰ চতুৰ্দশ পদ);
বৰষুণৰ দেৱতা, অৰ্থাৎ ইন্দ্ৰ।

বিভিন্ন স্তোত্ৰত

ঋগবেদ্ৰ দুটি স্তোত্ৰ: ৫.৮৩ আৰু ৭.১০১ পৰ্জন্যক উদ্দেশ্যি লিখা হৈছিল। বৈদিক সংস্কৃতত পৰ্জন্যৰ অৰ্থ "বৰষুণ" বা "বৰষুণ দিয়া ডাৱৰ"। বৰষুণৰ কৃপাৰ বাবে পৰ্জন্যক উদ্দেশ্যি লিখা স্তোত্ৰ অথৰ্ববেদতো পোৱা যায়।

পৰ্জন্য পঞ্চম মন্বন্তৰৰ সপ্তঋষিৰো অন্যতম। তেওঁ বাৰ আদিত্যৰ অন্যতম আৰু বিষ্ণু পুৰাণৰ মতে, কাতি মাহৰ সংৰক্ষক। তেওঁ এজন গন্ধৰ্ব আৰু হৰিবংশৰ মুনিও হয়।

আন দেৱতাৰ সৈতে সম্পৰ্ক

পৰ্জন্যক অনেক সংস্কৃতিত পূজা হয়। স্লেভিক পেৰুণ, লিথুৱানিয়ান পেৰ্কুনাছ, লেটভিয়ান পেৰ্কন্স আৰু ফিনিছ পেৰ্কেলে ঢেৰেকনিৰ দেৱতা। গথিক ফেৰ্গুণি (পৰ্বত) আৰু মৰ্ডৱিন পুৰ্গিনেপাজো পৰ্জন্যৰেই ৰূপ।

বৌদ্ধ ধৰ্মত

পালি বৌদ্ধ সাহিত্যত পৰ্জন্যক পজ্জুন আখ্যা দিয়া হৈছে। তেওঁ বচ্ছৱলহক দেৱতাসকলৰ ৰজা, যাৰ ডাৱৰ আৰু বতৰৰ ওপৰত সীমিত নিয়ন্ত্ৰণ আছে। তেওঁৰ পুত্ৰীৰ নাম কোকনদা।

তথ্য সংগ্ৰহ

শ্ৰেণী:হিন্দু দেৱতা
শিৱৰাম ৰাজগুৰু

শিৱৰাম ৰাজগুৰু ভাৰতৰ বৃটিছ বিৰোধী স্বাধীনতা আন্দোলনৰ এজন বিপ্লৱী আছিল । ভগত সিং, সুখদেৱ ৰাজগুৰু (ভগত সিং, শিৱৰাম ৰাজগুৰু, আৰু সুখদেৱ থাপাৰ) আছিল তিনিজন বিশিষ্ট ভাৰতীয় বিপ্লৱী স্বাধীনতা সংগ্ৰামী যিসকলক ১৯৩১ চনৰ ২৩ মাৰ্চত ব্ৰিটিছে লাহোৰ ষড়যন্ত্ৰ গোচৰত ভূমিকা লোৱাৰ বাবে ফাঁচী দিছিল।

লালা লাজপত ৰায়ৰ মৃত্যুৰ প্ৰতিশোধৰ কাৰ্য্যত ব্ৰিটিছ আৰক্ষী বিষয়া জন চণ্ডাৰছৰ হত্যাকাণ্ডৰ লগত জড়িত থকাৰ বাবেই তেওঁলোকক ফাঁচী দিয়া হৈছিল। তেওঁলোকৰ শ্বহীদ দিৱস অৰ্থাৎ ২৩ মাৰ্চ ভাৰতত শ্বহীদ দিৱস (শ্বহীদ দিৱস) হিচাপে পালন কৰি দেশৰ স্বাধীনতাৰ বাবে তেওঁলোকৰ ত্যাগক সন্মান জনাইছে।

প্ৰাৰম্ভিক জীৱন

শিৱৰাম হৰি ৰাজগুৰুৰ জন্ম হৈছিল ভাদ্ৰপদ মাহৰ অন্ধকাৰ পষেকৰ তেৰ দিনা ১৯০৮ চনৰ লগত মিল থকা ভাদ্ৰপদ মাহৰ সংভাত ১৯৬৫ (বিক্ৰমী)ত পুনে জিলাৰ খেদা গাঁৱৰ ব্ৰাহ্মণ পৰিয়ালত। ছয় বছৰ বয়সত পিতৃৰ মৃত্যুৰ পিছত তেওঁ অতি কম বয়সতে বাৰাণসীলৈ আহি সংস্কৃত অধ্যয়ন আৰু শিকিবলৈ আহে। তেওঁ কেৱল হিন্দু শাস্ত্ৰ আৰু বেদ অধ্যয়ন কৰাই নহয়, লঘু সিদ্ধান্ত কৌমুদীৰ দৰে জটিল গ্ৰন্থও অতি কম বয়সতে মুখস্থ কৰিছিল। তেওঁ ব্যায়ামৰ প্ৰতি অতি আকৰ্ষিত আৰু ছাত্ৰপতি শিৱাজীৰ গেৰিলা যুদ্ধ শৈলীৰ অতিশয় প্ৰশংসক আছিল।

তিনিটা ঘটনা।

লাহোৰ ষড়যন্ত্ৰৰ গোচৰ

লাহোৰ ষড়যন্ত্ৰ গোচৰত এই তিনিজনক বিচাৰ আৰু মৃত্যুদণ্ডৰ শাস্তি প্ৰদান কৰা হয়।

চণ্ডাৰছৰ হত্যাকাণ্ড

তেওঁলোক তিনিও ৯১৯২৮ চনত লালা লাজপত ৰায়ৰ মৃত্যুৰ প্ৰতিশোধ ল’বলৈ ব্ৰিটিছ আৰক্ষী বিষয়া জন চণ্ডাৰছক গুলীয়াই হত্যা কৰা ঘটনাত জড়িত আছিল।

২৩ মাৰ্চ শ্বহীদ দিৱস

১৯৩১ চনৰ ২৩ মাৰ্চত লাহোৰত ভগত সিং, সুখদেৱ থাপাৰ আৰু শিৱৰাম ৰাজগুৰুৰ মৃত্যুৰ বাৰ্ষিকীক শ্বহীদ দিৱস হিচাপে স্বীকৃতি দিয়া হয়।

হুছেইনীৱালা ৰাষ্ট্ৰীয় শ্বহীদ স্মৃতিসৌধ

পঞ্জাৱৰ হুছেইনীৱালা গাঁৱত অৱস্থিত ভাৰতীয় স্বাধীনতা সংগ্ৰামী ভগত সিং, সুখদেৱ থাপাৰ, আৰু শিৱৰাম ৰাজগুৰুলৈ হুছেইনীৱালা ৰাষ্ট্ৰীয় শ্বহীদ স্মৃতিসৌধৰ এক শক্তিশালী শ্ৰদ্ধাঞ্জলি।

১৯৩১ চনৰ ২৩ মাৰ্চত মৃত্যুদণ্ড দিয়াৰ পিছত ব্ৰিটিছ কৰ্তৃপক্ষই তিনিওজন বিপ্লৱীক গোপনে আৰু অনাড়ম্বৰভাৱে দাহ কৰা ঠাইখনক চিহ্নিত কৰি চুটলেজ নদীৰ পাৰত থিয় হৈ আছে এই স্মৃতিসৌধ।

চলচ্চিত্ৰ আৰু টেলিভিছন

২০০২:"২৩ মাৰ্চ ১৯৩১: শ্বহীদ"; আৰু "দ্য লিজেণ্ড অৱ ভগত সিং" – য’ত সিং ক্ৰমে সোণু ছুদ, ববি দেওল আৰু অজয় ​​দেৱগনে অভিনয় কৰিছিল।

তথ্যৰ উৎস

বাহ্যিক সংযোগ

ৌ

শ্ৰেণী:বিপ্লৱী
শ্ৰেণী:ভাৰতীয় ব্যক্তি
শ্ৰেণী:মৃত ব্যক্তি
ডায়েন্দ্ৰা চোৱাৰেছ

ডায়েন্দ্ৰা চোৱাৰেছ (ইংৰাজী: Diandra Soares) এগৰাকী ভাৰতীয় মডেল, ফেশ্বন ডিজাইনাৰ আৰু দূৰদৰ্শনৰ আঁতধৰোঁতা। তেওঁ মূলতঃ ৰেম্পত নিজৰ সাহসী ৰূপৰ বাবে বিখ্যাত। তেওঁ ২০১৪ চনত ৰিয়েলিটী শ্ব’ বিগ বছ ৮ত এগৰাকী প্ৰতিযোগী আছিল।

প্ৰাৰম্ভিক জীৱন

মহাৰাষ্ট্ৰৰ বান্দ্ৰাৰ এটা মধ্যবিত্ত পৰিয়ালত চোৱাৰেছৰ জন্ম হৈছিল। তেওঁৰ পৰিয়ালৰ মডেলিঙৰ জগতখনৰ সৈতে কোনো সম্পৰ্ক নাছিল। বোম্বেত স্কুলীয়া শিক্ষা সমাপ্ত কৰাৰ পাছত তেওঁ ছেইণ্ট জেভিয়াৰ্ছৰপৰা শিক্ষা গ্ৰহণ কৰে। প্ৰাক্তন ভাৰতীয় মডেল মধু ছাপ্ৰেই চোৱাৰেছক মডেলিঙৰ বাবে অনুপ্ৰাণিত কৰিছিল।

ব্যক্তিগত জীৱন

বিগ বছৰ ঘৰৰ ভিতৰত থকাৰ সময়ছোৱাত ডায়েন্দ্ৰা গৌতম গুলাটীৰ সৈতে সম্পৰ্কত আছিল।

মডেলিং কেৰিয়াৰ

চোৱাৰেছ ১৪ বছৰ বয়সৰপৰাই মডেলিঙৰ ক্ষেত্ৰখনত সক্ৰিয় হৈ আছে। তেওঁৰ প্ৰথমটো কাম আছিল 'টিপছ এণ্ড টোছ'ৰ বাবে আৰু তেওঁৰ প্ৰথমটো শ্ব’ আছিল 'মেকডুৱেলছ'ৰ বাবে। ১৯৯৫ চনত তেওঁ 'মিছ বম্বে'ৰ খিতাপ লাভ কৰে আৰু ই তেওঁক দিনেশ চুইটিংছ, ভি আই পি লিঞ্জাৰী, টিলছবেৰী হুইস্কি আদি বিভিন্ন আগশাৰীৰ ব্ৰেণ্ডৰপৰা ঠিকা লাভ কৰাত সহায় কৰে। তেওঁ নিজৰ কেৰিয়াৰত গুচি, লিঅ’নাৰ্ড পেৰিছ, এমানুৱেল উংগাৰো, ছোনিয়া ৰাইকিয়েল আৰু মায়ামি ফেশ্বন শ্ব’ৰ দৰে বহুতো আন্তঃৰাষ্ট্ৰীয় ফেশ্বন শ্ব’ত ৰেম্প ৱাক কৰিছে।

চোৱাৰেছ ৰেম্পত তেওঁৰ টপা মূৰৰ বাবে পৰিচিত। ডিজাইনাৰসকলে লেকমে ফেশ্বন উইকৰ অনুষ্ঠানসমূহ চোৱাৰেছৰ জৰিয়তে আৰম্ভ আৰু সামৰণি মাৰিছিল। ২০১৩ চনৰ ছেপ্টেম্বৰ মাহত তেওঁ পুনৰ নিজৰ মূৰ খুৰাইছিল। চোৱাৰেছে মন্তব্য কৰিছিল যে ধৰ্মীয় কাৰণত এইটো কৰা হৈছিল আৰু টপা হোৱাৰ বাবে তেওঁ আধ্যাত্মিকভাৱে শক্তিশালী অনুভৱ কৰিছিল। তেওঁ লগতে কৈছিল যে তেওঁৰ এই টপা ৰূপে হয়তো বহুতো ফেশ্বন উইকত তেওঁৰ প্ৰৱেশত বাধা দিব পাৰে। 'বিগ বছ ৮'ত থকাৰ সময়তো তেওঁ পুনৰবাৰ নিজৰ মূৰ খুৰাইছিল।

সংবাদ মাধ্যমৰ কেৰিয়াৰ

চোৱাৰেছে ২০১১ চনত জনপ্ৰিয় চেলিব্ৰিটি ষ্টাণ্ট শ্ব’ ফিয়াৰ ফেক্টৰ: খত্ৰন কে খিলাড়ীৰ চতুৰ্থ ছিজনত এগৰাকী প্ৰতিযোগী হিচাপে অংশগ্ৰহণ কৰিছিল। তেওঁ অনুষ্ঠানটোৰ অন্যতম জনপ্ৰিয় প্ৰতিযোগী হৈ পৰিছিল আৰু শেষলৈকে টিকি থাকি দ্বিতীয় ৰানাৰ্ছ-আপৰ খিতাপ দখল কৰিছিল। ২০১৪ চনৰ ছেপ্টেম্বৰ মাহৰপৰা কালাৰ্ছ টিভিত সম্প্ৰচাৰিত হোৱা ভাৰতীয় ৰিয়েলিটী শ্ব’ বিগ বছৰ অষ্টম ছিজনত তেওঁ এগৰাকী প্ৰতিযোগী হিচাপে অংশ লৈছিল। ১২ সপ্তাহৰ অন্তত ২০১৪ চনৰ ১৪ ডিচেম্বৰত (৮৪ তম দিন) তেওঁ এই প্ৰতিযোগিতাৰপৰা বাহিৰ হয়। ২০১৬ চনত ডায়েন্দ্ৰাই 'ডু ইট লাইক ডায়েন্দ্ৰা' নামৰ এখন ৱেব ধাৰাবাহিক নিৰ্মাণ কৰিছিল। এই ৱেব ধাৰাবাহিকখনত তেওঁৰ মেকআপৰপৰা আৰম্ভ কৰি অলংকাৰ পৰিধানলৈকে বিভিন্ন শৈলীৰ ওপৰত গুৰুত্ব আৰোপ কৰা হৈছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় মডেল